Okresná prokuratúra Námestovo 
Hviezdoslavovo námestie 213, 029 01 Námestovo

Sp. zn. : Pv 328/14/5507	Námestovo, 22.1.2015
EEČ : 2-41-10-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov a iné trestné činy

Rozhodol: 	prokurátorka Okresnej prokuratúry Námestovo
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 100,00 € 
b.	Konkrétny adresát peňažnej sumy určenej na všeobecne prospešné účely: Občianske združenie XXXXX XXXXX č. 976, IČO: XXXXX : 50,00€ 
c.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odbor kriminalnej policie - vyšetrovania pod spisovou značkou ORP-133/1-VYS-DK-2014.
Obvinený ml. XXXXX vyhlásil, že spáchal skutok spočívajúci v tom, že dňa 09.01.2014 spolu s XXXXX, nar. 23.05.2000, bytom XXXXX, Hlavná č. 498 v čase okolo 13,30 hod. na hlavnej ceste v obci XXXXX bezdôvodne fyzicky napadli mal. XXXXX, nar. 26.10.2000 a to tak, že ho obaja striedavo päsťami rúk udierali  do oblasti brucha, následkom čoho spadol na zem, kde ako ležal na zemi tak obaja do neho kopali nohami, kde uvedeným konaním spôsobili mal. XXXXX zranenia, ktoré si vyžiadali lekárske ošetrenie, spôsobený bol otras mozgu, pomliaždenie brušnej steny s adekvátnou dobou liečenia a obmedzenia v obvyklom spôsobe života 8 dní.

Odôvodnenie: 
Uznesením vyšetrovateľa Okresného riaditeľstva  PZ, OKP XXXXX pod sp. zn. ČVS:ORP-133/1-VYS-DK-2014 zo dňa 07.07.2014  bolo ml. XXXXX, nar. XXXXX v Dolnom Kubíne, trvale bytom XXXXX, XXXXX podľa § 206 ods. 1 Trestného poriadku vznesené obvinenie pre prečin ublíženia na zdraví podľa § 156 ods. 1, odo. 2 písm. a) Trestného zákona v súbehu s prečinom výtržníctva podľa § 364 ods. 1 písm. a) Trestného zákona spáchaných formou spolupáchateľstva podľa § 20 Trestného zákona, na tom skutkovom základe, ako je to uvedené vo výrokovej časti uznesenia vyšetrovateľa PZ.  

Ďalej poukazujem na ustanovenie § 220 ods.1 Trestného poriadku, podľa ktorého v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený:
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,

b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a

c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Preskúmaním príslušného spisového materiálu som zistila, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

	Obvinený ml. XXXXX a poškodená XXXXX ako zákonná zástupkyňa mal. XXXXX za účasti pracovníka Úradu práce, sociálnych vecí a rodiny Námestovo a obhajcu ml. XXXXX XXXXX, prostredníctvom probačného a mediačného úradníka Okresného súdu v Námestove uzavreli dňa 13.01.2014 dohodu o zmieri, v rámci ktorej obvinený ml. XXXXX tohto dňa vyhlásil, že spáchal skutok spočívajúci v tom, že že dňa 09.01.2014 spolu s XXXXX, nar. 23.05.2000, bytom XXXXX, Hlavná č. 498 v čase okolo 13,30 hod. na hlavnej ceste v obci XXXXX bezdôvodne fyzicky napadli mal. XXXXX, nar. 26.10.2000 a to tak, že ho obaja striedavo päsťami rúk udierali  do oblasti brucha, následkom čoho spadol na zem, kde ako ležal na zemi tak obaja do neho kopali nohami, kde uvedeným konaním spôsobili mal. XXXXX zranenia, ktoré si vyžiadali lekárske ošetrenie, spôsobený bol otras mozgu, pomliaždenie brušnej steny s adekvátnou dobou liečenia a obmedzenia v obvyklom spôsobe života 8 dní. Svoje konanie úprimne oľutoval, ospravedlnil sa za svoje konanie a zároveň dal prísľub, že takéto konanie sa v budúcnosti nebude opakovať.

	Ml. obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný. Poškodená XXXXX ako zákonná zástupkyňa mal. XXXXX nepožaduje žiadnu náhradu škody. 

	Obvinený ml. na účet Okresnej prokuratúry v Námestove vložil peňažnú sumu vo výške 100,- €, určenú na všeobecne prospešné účely pre Občianske združenie XXXXX XXXXX č. 976, IČO: XXXXX  vo výške 50,- €  a na peňažnú pomoc obetiam trestnej činnosti vo výške 50,- €. Táto suma je primeraná závažnosti spáchaného trestného činu. 

Ml. obvinený XXXXXa a poškodená XXXXX ako zákonná zástupkyňa mal. XXXXX s týmto spôsobom vybavenia veci vyslovili súhlas. Podľa odpisu z registra trestov nebol ml. XXXXX súdne trestaný a nebol ani priestupkovo riešený. Tiež neboli o ňom zistené negatívne poznatky.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu ml. obvineného a na jeho osobné a majetkové pomery som dospela k záveru, že takýto spôsob rozhodnutia je dostačujúci. 

Preto som rozhodla tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. XXXXX XXXXX
prokurátorka